ไฟแนนซ์ทูเดย์
โดย...ช.ชดา
29 ต.ค. 2565

โดย...ช.ชดา
...ถือเป็นพระมหา กรุณาธิคุณอย่างหาที่สุดมิได้ ที่ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ขึ้นทรงราชย์สืบราชสันตติวงศ์ โดยการนี้ได้พระราชทานอภัยโทษแก่ผู้ต้องขัง ซึ่งทำให้ผู้ต้องขังคดีเศรษฐกิจ เช่น คดีธนาคารกรุงไทย ทั้ง วิโรจน์ นวลแขอดีตกรรมการผู้จัดการ ธนาคารกรุงไทย พงศธรสิริโยธิน และอดีตผู้บริหารทั้งหมดได้ลดโทษจำคุกลงกึ่งหนึ่งทั้งหมด สร้างความปีติแก่ครอบครัวพี่น้องและผองเพื่อนทุกๆ คน
...แม้จะซุบซิบกันไปมาว่า ดร.สมคิด จาตุศรีพิทักษ์ รองนายกฯ ผู้รับหน้าที่ดูแลเศรษฐกิจ ไม่ค่อยเลิฟกับนายกฯ เท่าไหร่ แต่หลังปรับ ครม.ประยุทธ์ 4 เห็นชัดๆ ว่าคอนเนกชั่นยังปึ้กมาก
คนนอกอาจงง ที่ ดร.พิชิต อัคราทิตย์ ได้รับโปรดเกล้าฯ แต่งตั้งเป็น รมว.คมนาคม  แต่คนในคลังไม่แปลกใจและมองข้ามช็อตไปได้เลยว่าที่ตั้ง ดร.พิชิต มานี่ ก็เพื่อที่จะมาเข็นโครงการลงทุนขนาดใหญ่ที่จะเป็นหัวใจในการกระตุ้นเศรษฐกิจในปีหน้าชัดๆ  หลังจากที่เห็นฝีมือมานานจากการร่วมทำคลอดกองทุนวายุภักษ์ และอีกหลายๆ โครงการ รวมทั้งได้รับมอบหมายให้ไปนั่งเก้าอี้ประธาน รฟท. มาแล้ว
จากนี้ไปจับตาทีมเศรษฐกิจประยุทธ์ 4 ว่าจะแซ่บแค่ไหน